**JELGAVAS VALSTSPILSĒTAS PAŠVALDĪBAS 2022. GADA 25. AUGUSTA SAISTOŠO NOTEIKUMU NR.22-29**

**“GROZĪJUMI JELGAVAS PILSĒTAS PAŠVALDĪBAS 2018. GADA 22. MARTA SAISTOŠAJOS NOTEIKUMOS NR.18-8 “PAR SOCIĀLAJIEM PAKALPOJUMIEM JELGAVAS VALSTSPILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| **1.Īss projekta satura izklāsts** | Saistošie noteikumi  (turpmāk - Noteikumi) tiek izdoti, lai  precizētu valsts, Deinstitucionalizācijas programmas un Jelgavas valstspilsētas pašvaldības finansēto/ līdzfinansēto sociālo pakalpojumu saņemšanas kartību sakarā ar izmaiņām normatīvajos aktos sociālo pakalpojumu jomā un noteiktu kārtību specializētās darbnīcas pakalpojuma un grupu dzīvokļa pakalpojuma saņemšanai sakarā ar telpu Stacijas ielā 13, Jelgavā, uzbūvi šo pakalpojumu izveidošanai.  Saskaņā ar Ministru kabineta 2021. gada 18. maija noteikumos Nr. 316 “Noteikumi par asistenta, pavadoņa un aprūpes pakalpojumu personām ar invaliditāti” noteikto, Noteikumi tiek papildināti ar jaunu sociālā pakalpojuma veidu par valsts budžeta līdzekļiem - pavadoņa pakalpojums nepilngadīgai personai ar invaliditāti.  Ņemot vērā Ministru kabineta 2015. gada 16. jūnija noteikumos Nr. 313 “Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi” (turpmāk – MK Nr. 313) noteikto, tiek precizēta Deinstitucionalizācijas programmas ietvaros sabiedrībā balstīto sociālo pakalpojumu – sociālās aprūpes, sociālās rehabilitācijas, dienas aprūpes centra, grupu dzīvokļa, atelpas brīža pakalpojuma saņemšanas kārtība. Līdz 2023. gada 31. augustam, ievērojot Eiropas Savienības fondu finanšu papildināmības principu, piemērojot individuālo pieeju katra sociālās rehabilitācijas pakalpojuma sniegšanas reižu skaita noteikšanai un saskaņā ar sociālā darbinieka atzinumu par sociālā pakalpojuma nepieciešamību, nodrošina sabiedrībā balstītos sociālos pakalpojumus, tajā skaitā sociālās rehabilitācijas pakalpojumus, bērniem ar funkcionāliem traucējumiem (turpmāk – bērniem ar FT) un pilngadīgām personām ar I vai II grupas invaliditāti ar garīga rakstura traucējumiem (turpmāk – personas ar GRT).  Saskaņā ar Ministru kabineta 2017. gada 13 jūnija noteikumiem Nr. 338 “Prasības sociālo pakalpojumu sniedzējiem” ir noteikta kartība specializētās darbnīcas pakalpojuma saņemšanai personām ar GRT. Specializētajā darbnīcā tiek paredzēta darba iemaņu apguve kokapstrādē, šūšanā un ādas apstrādē. Specializētās darbnīcas pakalpojumu nodrošina personai ar GRT, kurai Deinstitucionalizācijas programmas ietvaros izstrādāts individuālais atbalsta plāns un noteikta specializētās darbnīcas pakalpojuma nepieciešamība.  Noteikumos tiek paredzēts, ka grupu dzīvokļa pakalpojumu Stacijas ielā 13, Jelgavā, var saņemt persona ar GRT, kurai Deinstitucionalizācijas programmas ietvaros ir izstrādāts individuālais atbalsta plāns un tajā noteikta grupu dzīvokļa pakalpojuma saņemšanas vieta Jelgavas valstspilsētas pašvaldība.  Noteikumos tiek precizēts izglītojošo un atbalsta grupu nodarbību skaits, kā arī papildināti izglītojošās un atbalsta grupas pakalpojuma veidi ar jaunu izglītojošo grupu Sargeņģelis sociālo prasmju attīstīšanai bērnu audzināšanā no dzimšanas līdz 2 gadu vecuma sasniegšanai. Ņemot vērā, ka īslaicīgas uzturēšanās mājokļa pakalpojums ilgstoši netika pieprasīts, un ekonomisko apsvērumu dēļ, šis sociālais pakalpojums izslēgts no Noteikumiem.  Noteikumos tiek precizēta kārtība specializētā transporta pakalpojuma saņemšanai, kā arī paplašināts krīzes istabas pakalpojuma saņēmēju loks. Noteikumos tiek veiktas redakcionālās izmaiņas iesniedzamo dokumentu sarakstā, lai pretendētu uz sociālo pakalpojumu. |
| **2.Projekta nepieciešamības pamatojums** | Noteikumi nepieciešami, lai sakarā ar izmaiņām normatīvajos aktos un Deinstitucionalizācijas programmas ietvaros sabiedrībā balstīto sociālo pakalpojumu attīstīšanai infrastruktūras uzbūvi Stacijas ielā 13, Jelgavā precizētu valsts, Deinstitucionalizācijas programmas un Jelgavas valstspilsētas pašvaldības finansēto/ līdzfinansēto sociālo pakalpojumu saņemšanas kartību. Noteikumos ir nepieciešams noteikt jaunu kārtību specializētās darbnīcas pakalpojuma un izglītojošās grupas Sargeņģelis pakalpojuma saņemšanai. Sakarā ar to, ka sociālā pakalpojuma aprobācijas laikā, īslaicīgas uzturēšanās mājokļa pakalpojums ilgstoši netika pieprasīts, un ekonomisko apsvērumu dēļ, šo sociālo pakalpojumu no Noteikumiem ir nepieciešams izslēgt.  Noteikumos nepieciešams precizēt kārtību specializētā transporta pakalpojuma saņemšanai, kā arī paredzēt iespēju saņemt krīzes istabas pakalpojumu pilngadību sasniegušam bērnam bārenim un bez vecāku gādības palikušam bērnam. Noteikumos ir nepieciešams veikt redakcionālās izmaiņas iesniedzamo dokumentu sarakstā, lai pretendētu uz sociālo pakalpojumu. |
| **3.Informācija par plānoto projekta ietekmi uz pašvaldības budžetu** | Noteikumu izpildei, tajā skaitā jaunu sociālo pakalpojumu ieviešanai Stacijas ielā 13, Jelgavā, ir plānoti naudas līdzekļi Jelgavas valstspilsētas pašvaldības iestādes “Jelgavas sociālo lietu pārvalde” 2022. gada budžetā.  Jaunu sociālo pakalpojumu organizēšanai Stacijas ielā 13, Jelgavā, 2022.gadā ir paredzēts finansējums - specializētās darbnīcas pakalpojuma organizēšanai – 53 408,00 *euro* apmērā, grupu dzīvokļa pakalpojuma organizēšanai –124 308 *euro* apmērā. |
| **4.Informācija par plānoto projekta ietekmi uz uzņēmējdarbības vidi pašvaldības teritorijā** | Ar specializētās darbnīcas pakalpojuma ieviešanu paplašināsies nodarbinātības iespējas pilngadīgām personām ar garīga rakstura traucējumiem, kas pozitīvi var ietekmēt šo personu integrāciju darba tirgū. |
| **5.Informācija par plānoto projekta ietekmi uz administratīvajām procedūrām** | Nav. |
| **6.Informācija par konsultācijām ar privātpersonām** | Ir bijušas. |

Jelgavas valstspilsētas domes priekšsēdētājs A.Rāviņš